ทวงแชมป์
โดย...ทีมข่าวการเงินโพสต์ทูเดย์
28 ก.ค. 2559

โดย...ทีมข่าวการเงินโพสต์ทูเดย์
จากที่เคยบุกหนักลูกค้ารีเทล จนทำให้ธนาคารกสิกรไทยกวาดลูกค้ารายย่อยมาใช้บริการเพิ่มได้หลายล้านบัญชี แต่ช่วงเศรษฐกิจอย่างนี้ธนาคารรัดเข็มขัด ขนาดใบแจ้งหนี้ลูกค้ายังลดรายการแผ่นพับโปรโมชั่นจนเหลือซองบางเฉียบ เลยไม่ได้โหมการตลาดมากเหมือนแบงก์อื่น ใช้โอกาสพักไปปรับปรุงบริการให้ดียิ่งขึ้น
แต่หลังจากซุ่มเงียบมาสักพัก แบงก์กสิกรไทยก็เตรียมแถลงแผนงานในครึ่งหลังของปี พร้อมเปิดตัวโปรโมชั่นใหม่อย่างอลังการงานสร้างอีกครั้ง ในวันที่ 1 ส.ค.นี้
นพวรรณ เจิมหรรษา รองกรรมการผู้จัดการ ธนาคารกสิกรไทย รับหน้าที่เป็นแม่งาน สั่งปิดท้องฟ้าจำลอง จัดใหญ่จัดเต็มเพื่อทวงความเป็นเจ้าตลาดบัตรเครดิตของเคแบงก์กลับมาอีกครั้ง 
ไม่รู้จะชวนกันไปแหวกฟ้าคว้าดาว หรือชวนช็อปปิ้งในอวกาศหรือยังไง ทำไมต้องเป็นท้องฟ้าจำลอง คุณนพ บอกให้อดใจรอ อีกไม่กี่วันได้รู้กันว่ามันน่าตื่นเต้นขนาดไหน